[Inšpirácia pre mladých podnikateľov už aj v Poprade](http://blog.socialup.sk/inspiracia-pre-mladych-v-poprade/" \o "Permalink to Inšpirácia pre mladých podnikateľov už aj v Poprade)

POPRAD, 12. 3. 2015 (socialup.sk)

Program Social Impact Award (SIA) pomohol rozbehnúť už desiatky úspešných spoločensky prospešných biznisov, a to v najrôznejších oblastiach krajín EÚ, vrátane Slovenska. Po sérií workshopov v Bratislave, Banskej Bystrici, Trenčíne, Trnave a Žiline, budú mladí podnikatelia hľadať inšpiráciu najbližšie už aj v Poprade. Na každého s trochou optimizmu a chuťou rozvíjať svoju osobnosť čakajú osobné príklady mladých ľudí, ktorí úspešne rozbiehajú svoje spoločensky prospešné podnikanie. Účastníci si tak v rámci workshopu môžu vypočuť rôzne techniky, ako rozpoznávať nové biznis nápady a vytvárať pre ne efektívne biznis modely. Okrem inšpirácie a vzdelávania SIA poskytne najlepším nápadom štartovací kapitál, inkubačný program a napojenie na mentorov a investorov. Workshop trvá orientačne 150 minút s kapacitou 25 – 30 ľudí. Organizáciu zabezpečuje občianske združenie SocialUP a sprevádzať ním bude Juraj Kováč, zakladateľ “[Rozbehni sa!](http://rozbehnisa.sk/)”, ako aj autor publikácie “11 krokov ako začať s holou riťou”. Už 17. marca v coworkingovom centre [Kreativo](http://kreativo.sk/) v Poprade tak môžeš získať nové zručnosti a praktické nástroje pre rozbehnutie vlastného podnikania. Stačí prísť na workshop, zapojiť sa a môžeš získať podporu pre svoj nápad, a to až v hodnote 3000€! Vstup je bezplatný, postačí len registrácia, nápaditosť a chuť pracovať.

Bližšie informácie o workshope a registrácia <http://socialimpactaward.sk/workshopy>Facebook Udalosť: [Workshop: Ako rozbehnúť spoločensky prospešný biznis nápad?](https://www.facebook.com/events/377063179143251/)  
https://www.facebook.com/events/377063179143251/

Poprad – 17. marec od 17:00

Coworkingové centrum Kreativo

Nám. sv. Egídia 55/50